આ અંગે મળતી માહિતી અનુસાર સુરત જિલ્લાના બારડોલી તાલુકાનાં નાંદીડા ચાર રસ્તા નજીક બારડોલી કડોદરા રોડ ઉપર હોન્ડા શોરૂમ નજીક બારડોલીથી કડોદરા તરફ જઈ રહેલ એક મોટરસાયકલ નંબર જીજે-14-એચ-6730ને પૂરઝડપે પસાર થતી એક ટ્રક નંબર જીટીટી-8718 નાઓના ચાલકે અડફેટે લેતા ગોઝારો અકસ્માત સર્જાયો હતો. આ અકસ્માતમાં મોટરસાયકલ પર સવાર બે ઇસમો પૈકી 45 થી 50 વર્ષીય અજાણ્યા ઇસમનું ઘટના સ્થળે મોત નીપજયું હતું. જ્યારે અન્ય એક ઇજાગ્રસ્તને બેભાન હાલતમાં સારવાર માટે સુરત સિવિલ હોસ્પિટલ ખાતે લઈ જવામાં આવ્યા હતા. ઘટના સ્થળે પહોંચેલી પોલીસે મૃતક યુવાનની અંગઝડતી કરતાં ઓળખ થાય તેવા કોઈ પુરાવા મળી આવ્યા નથી. જ્યારે અન્ય ઇજાગ્રસ્ત બેભાન હોય પોલીસે ઓળખ માટે મથામણ શરૂ કરી છે.